Το ***Warcraft*** είναι franchise βιντεοπαιχνιδιών, μυθιστορημάτων και άλλων μέσων, της αμερικανικής εταιρείας Blizzard Entertainment. Η σειρά συμπεριλαμβάνει τα εξής πέντε παιχνίδια: *Warcraft: Orcs & Humans*, *Warcraft II: Tides of Darkness*, *Warcraft III: Reign of Chaos*, *World of Warcraft* και *Hearthstone: Heroes of Warcraft*. Τα τρία πρώτα βιντεοπαιχνίδια είναι Real-time strategy, στα οποία ο παίχτης μάχεται τον υπολογιστή. Το τέταρτο και πιο δημοφιλές της σειράς είναι MMORPG και ο παίχτης μάχεται πραγματικούς αντιπάλους. Τέλος, και πιο πρόσφατο της σειράς είναι το *Hearthstone*, στο οποίο ο παίχτης αντιμετωπίζει άλλους παίχτες με ψηφιακές κάρτες.

Εκ των παραπάνω βιντεοπαιχνιδιών, το *Warcraft: Orcs & Humans* δεν συνοδεύτηκε με expansion, σε αντίθεση με το *Warcraft II*, για το οποίο βγήκε το *Warcraft II: Beyond the Dark Portal*, αλλά και το *Warcraft III*, για το οποίο βγήκε *Warcraft III: The Frozen Throne*. Πολλά expansions κυκλοφόρησαν για το *World of Warcraft*, με σειρά κυκλοφορίας: *The Burning Crusade*, *Wrath of the Lich King*, *Cataclysm*, *Mists of Panadaria*, *Warlords of Draenor* και *Legion*.

Όλα τα βιντεοπαιχνίδια της σειράς τοποθετούνται και εκτυλίσσονται στον φανταστικό κόσμο Azeroth, στον οποίον αρχικά ζουν οι Άνθρωποι, ενώ μεγάλοι πόλεμοι ξεκινούν όταν μία ορδή από Ορκ, έρχονται εκεί μέσω μίας μαύρης πύλης. Τα Ορκ ήρθαν από έναν άλλον πλανήτη, ονόματι Draenor, ο οποίος όμως έπαψε να είναι κατοικήσιμος, αφού κυριεύθηκε από δαιμονική μαγεία καταστράφηκε. Αυτά τα συμβάντα λαμβάνουν χώρα στο *Warcraft II*. Αργότερα, και μαζί με τα expansions, κι άλλα μέρη εμφανίστηκαν στον κόσμο Azeroth, και μαζί τους σημαντικές φυλές όπως τα Night Elves και τα Tauren. Μεταξύ άλλων, ο κόσμος αυτός περιλαμβάνει, παραδοσιακές φιγούρες του κόσμου της μυθοπλασίας, όπως ξωτικά, νάνους, γκνομ, ορκ και τρολ.

Από τη σειρά αυτή δημιουργήθηκαν αρκετά βιβλία και άλλα μέσα, τα οποία καλύπτουν μέρη της ιστορίας που ακολουθεί το βιντεοπαιχνίδι, καθώς και χρονολογίες και πρόσωπα. Επίσης, κυκλοφορούν και game cards, οι οποίες προσφέρουν στους κατόχους τους, περιορισμένη πρόσβαση στο *World of Warcraft*. Εκτός από τα βιβλία, έχουν κυκλοφορήσει και κόμικς, καλύπτοντας κι άλλο μέρη της ιστορίας. Επίσης, είχε κυκλοφορήσει και ένα βραχύβιο διαδικτυακό περιοδικό, όπως μετά από πέντε τεύχη έπαψε να κυκλοφορεί. Το 2016, κυκλοφόρησε και κινηματογραφική ταινία, με τον τίτλο *Warcraft*, η οποία εξιστορεί τα πρώτα γεγονότα της ιστορίας της σειράς.

Παραπομπές
----------

1. ↑  «Blizzard Entertainment: Games». Blizzard Entertainment. Ανακτήθηκε στις 17 Νοεμβρίου 2014.
2. ↑  «History of Warcraft». Blizzard Entertainment. Ανακτήθηκε στις 4 Μαΐου 2012.
3. ↑  «The Warcraft Encyclopedia (Official Blizzard release)». Blizzard Entertainment. Αρχειοθετήθηκε από το πρωτότυπο στις 18 Ιουλίου 2011. Ανακτήθηκε στις 17 Νοεμβρίου 2009.
4. ↑  «Warcraft Novels». Blizzard Entertainment. Ανακτήθηκε στις 4 Μαΐου 2012.
5. ↑  «Upperdeck World of Warcraft TCG». The Upper Deck Company. Αρχειοθετήθηκε από το πρωτότυπο στις 17 Ιουλίου 2010. Ανακτήθηκε στις 17 Νοεμβρίου 2009.  [*νεκρός σύνδεσμος*]
6. ↑  «WoW TCG- Loot Cards». The Upper Deck Company. Αρχειοθετήθηκε από το πρωτότυπο στις 25 Ιανουαρίου 2009. Ανακτήθηκε στις 17 Νοεμβρίου 2009.
7. ↑  «World of Warcraft the Magazine». Blizzard Entertainment, Future US Ltd. Αρχειοθετήθηκε από το πρωτότυπο στις 26 Αυγούστου 2016. Ανακτήθηκε στις 17 Σεπτεμβρίου 2010.
8. ↑  Pamela McClintock; Ben Fritz (May 8, 2006). «Brave new 'World'». Variety.. Ανακτήθηκε στις January 31, 2007.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Warcraft** |

* Official World of Warcraft Community site (US)
* Official World of Warcraft Community site (EU)